CELEX: 62018CA0278
Language: sk
Date: 2019-02-28 00:00:00
Title: Vec C-278/18: Rozsudok Súdneho dvora (ôsma komora) z 28. februára 2019 (návrh na začatie prejudiciálneho konania, ktorý podal Supremo Tribunal Administrativo — Portugalsko) — Manuel Jorge Sequeira Mesquita/Fazenda Pública (Návrh na začatie prejudiciálneho konania — Daň z pridanej hodnoty (DPH) — Šiesta smernica 77/388/EHS — Oslobodenie od dane — Článok 13 B písm. b) — Prenajímanie nehnuteľného majetku — Pojem — Zmluva o prevode práv na poľnohospodárske využívanie poľnohospodárskej pôdy, na ktorej sa nachádzajú vinice)

15.4.2019   
            
            
               SK
            
            
               Úradný vestník Európskej únie
            
            
               C 139/20
            
         
      Rozsudok Súdneho dvora (ôsma komora) z 28. februára 2019 (návrh na začatie prejudiciálneho konania, ktorý podal Supremo Tribunal Administrativo — Portugalsko) — Manuel Jorge Sequeira Mesquita/Fazenda Pública
      (Vec C-278/18) (1)
      
      (Návrh na začatie prejudiciálneho konania - Daň z pridanej hodnoty (DPH) - Šiesta smernica 77/388/EHS - Oslobodenie od dane - Článok 13 B písm. b) - Prenajímanie nehnuteľného majetku - Pojem - Zmluva o prevode práv na poľnohospodárske využívanie poľnohospodárskej pôdy, na ktorej sa nachádzajú vinice)
      (2019/C 139/19)
      Jazyk konania: portugalčina
      
         Vnútroštátny súd, ktorý podal návrh na začatie prejudiciálneho konania
      
      Supremo Tribunal Administrativo
      
         Účastníci konania pred vnútroštátnym súdom
      
      
         Žalobca: Manuel Jorge Sequeira Mesquita
      
         Žalovaná: Fazenda Pública
      
         Výrok rozsudku
      
      Článok 13 B písm. b) šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia sa má vykladať v tom zmysle, že oslobodenie prenajímania nehnuteľného majetku od dane z pridanej hodnoty stanovené v tomto ustanovení sa vzťahuje na zmluvu o prevode práv na poľnohospodárske využívanie poľnohospodárskej pôdy, na ktorej sa nachádzajú vinice, na spoločnosť vykonávajúcu činnosť v sektore vinohradníctva, ktorá bola uzavretá na obdobie jedného roka s automatickým obnovením a za protihodnotu vo forme nájomného splatného ku koncu každého roka.
      
         (1)  Ú. v. EÚ C 259, 23.7.2018.